
AGENȚIA GEODEZIE, CARTOGRAFIE ȘI CADASTRU

 A REPUBLICII MOLDOVA

Ordin nr. _____

________________2026                                                           mun. Chişinău 

cu privire la modificarea 
Ordinului nr. 60 din 31 mai 2024
cu privire la aprobarea modelului de evaluare

a caselor de locuit amplasate în localitățile rurale
ale Republicii Moldova, cu excepția localităților rurale
din municipiile Chișinău și Bălți, în scopul impozitării
În temeiul art. 27 alin. (2) din Legea nr. 989/2002 cu privire la activitatea de evaluare (Monitorul Oficial al Republicii Moldova, 2002, nr. 102, art. 773), cu modificările ulterioare, pct. 27 din anexa nr.1 și pct. 23 din anexa nr. 2 la Hotărârea Guvernului nr. 827/2020 cu privire la evaluarea și reevaluarea bunurilor imobile în scopul impozitării (Monitorul Oficial al Republicii Moldova, 2020, nr. 313-317, art. 990), cu modificările ulterioare,
ORDON:

1. Ordinul Agenției Geodezie, Cartografie și Cadastru nr. 60 din 31 mai 2024 cu privire la aprobarea modelului de evaluare a caselor de locuit amplasate în localitățile rurale ale Republicii Moldova, cu excepția localităților rurale din municipiile Chișinău și Bălți, în scopul impozitării (Monitorul Oficial al Republicii Moldova, 2024, nr. 247-250, art. 438), se modifică după cum urmează:

1.1. clauza de adoptare va avea următorul cuprins:
„În temeiul art. 27 alin. (2) din Legea nr. 989/2002 cu privire la activitatea de evaluare (Monitorul Oficial al Republicii Moldova, 2002, nr. 102, art. 773), cu modificările ulterioare, pct. 27 din anexa nr. 1 și pct. 23 din anexa nr. 2 la Hotărârea Guvernului nr. 827/2020 cu privire la evaluarea și reevaluarea bunurilor imobile în scopul impozitării (Monitorul Oficial al Republicii Moldova, 2020, nr. 313–317, art. 990), cu modificările ulterioare,”;

1.2. punctele 1-2 vor avea următorul cuprins:

„1. Se aprobă modelul de evaluare a caselor de locuit amplasate în localitățile rurale ale Republicii Moldova, cu excepția localităților rurale din municipiile Chișinău și Bălți, în scopul impozitării, conform anexei nr.1;

2. Se aprobă materialele conexe modelului de evaluare indicat la pct.1:

a) Harta zonelor valorice și descrierea narativă a zonelor valorice (case de locuit amplasate în localitățile rurale ale Republicii Moldova) aplicate în modelul de evaluare a caselor de locuit amplasate în localitățile rurale ale Republicii Moldova, cu excepția localităților rurale din municipiile Chișinău și Bălți, în scopul impozitării, conform Anexei nr.2;

b) Coeficienții factorilor valorici aplicați în modelul de evaluare a caselor de locuit amplasate în localitățile rurale ale Republicii Moldova, cu excepția localităților rurale din municipiile Chișinău și Bălți, în scopul impozitării, conform anexei nr.3.”;
1.3. anexele nr. 1 și nr.3 se substituie cu anexele nr. 1 și nr. 3 la prezentul ordin.
2. Prezentul Ordin intră în vigoare la data publicării în Monitorul Oficial al Republicii Moldova.

